Hipid, kapitalism ja teised halvad asjad
#000000
Berliini eestlane Peeter Kormašov leiab hipisaare reisikirja ja selle vastuseid lugenuna, et noored eestlased peaksidki välismaal ära käima, et siis targemana tagasi tulla. Eesti ühiskond on nii väike, et iga muutus annab vahetu tulemuse.
#000001
Tegelikult on asi palju lihtsam. Inimesi võikski tinglikult seiklejateks ja paiksuse-turvalisuse otsijateks jagada. On inimesi, kellele meeldib söösta tundmatusse, ja teisi, kes ei taha eriti liikuda paigast, kus nad on üles kasvanud. Juba ajalooliselt on rahvad jagunenud nomaadideks ja paikseteks. Mitte ilmaski ei saa olema ühiskonda, kus kõik inimesed on homogeensed ja kõik on maailmas tehtavate otsustega rahul. Nende kahe inimgrupi dünaamika tekitabki arengu, kus ühelt poolt on väärtused hoitud ja teisalt toimub edasiminekuks vajalik muutus. Probleem tekib sellest, kui inimene tahab teisele inimesele enda omailma peale suruda. Veenda kedagi oma isiklikus maailmavaates selle asemel, et olla paindlik, kuulata ära ka teine pool ja aktsepteerida seda, et maailm ongi mitmekülgne ja saabki alati olema.
#000005
Aga kõik kardavad sõda! Terroristid tulevad! Minu korterikaaslastest tuneeslased on kõige rahumeelsemad inimesed, keda olen kunagi kohanud. Samamoodi teised araablased, kes siin Weddingu linnaosas elavad, tahavad lihtsalt olla, elada. Muidugi pole kõik neist inglikesed ning, nagu igas immigrantide linnaosas, on kuritegevus laialt levinud. Lihtsalt huvitav on jälgida, kuidas religioossete araablaste hingerahu on palju suurem kui eurooplastel. Pigem on agressiivsed poola baaride ees hängivad ida-eurooplased või sakslased ise, kes on loonud omale illusiooni täiuslikult toimivast masinavärgist, mille nimeks on ühiskond. Mingit vahet pole. Lolle on kõikjal. Kes tahab, leiab oma vägivallale õigustuse koraanist, kes tahab, Teise maailmasõja liidrite kõnedest. Kõik taandub, nagu ikka, võimule ja rahale.
#000008
Nii palju rämpsu – nii ideid kui reaalset prügi – tuleb inimestelt, kes on ise ebakindlad ja teesklevad kindlust oma tossude, retuuside ja telefonide taga. Cool’e inimesi on nii palju, et süda läheb pahaks. Ja kuna nad kõik on ühesugused, siis see annabki neile kindluse, et kõik on korras. Kuigi seest on kõik tühi.
#000013